สำนักข่าวหัวเขียว : เรื่องนี้ช่วยยาก
ปัญหาชีวิตเจ้าของฟาร์มไก่ 1,700 ไร่ ผู้มีนามตามท้องเรื่องว่า น.ส.ปารีณา ไกรคุปต์ ส.ส.ราชบุรี พรรคพลังประชารัฐ ยังเป็นประเด็นที่สังคมสนใจและวิจารณ์กันระเบิดระเบ้อ,เพราะที่ดินแปลงยักษ์ 1,700 ไร่ มีขนาดใหญ่โตมโหฬารมาก,ยิ่งเจ้าของฟาร์มไก่ 1,700 ไร่ เป็น ส.ส.คนดัง สังกัดพรรคแกนนำรัฐบาลด้วยสังคมยิ่งจับจ้องมองตาเป๋งว่าการครอบครองที่ดินฟาร์มไก่ 1,700 ไร่ ได้มาอย่างถูกต้องหรือไม่??,แถม น.ส.ปารีณา เป็น องครักษ์พิทักษ์ลุงตู่ เป็นหลานรักของ รองนายกฯลุงป้อม รู้กันทั้งประเทศ,สังคมยิ่งเพ่งเล็งว่า 2 ลุงผู้ยิ่งใหญ่ จะแอบช่วยเหลือเจ้าของฟาร์มไก่ 1,700 ไร่ให้หลุดพ้นความวุ่นวายขายปลาช่อนได้หรือไม่??,แม่ลูกจันทร์, กราบเรียนว่า ข่าวโด่งดังขนาดนี้ สังคมจับตามองอย่างนี้ แถมเกี่ยวพันที่ดินของรัฐสมบัติของประเทศ,แม้จะมีหลายคนอยากช่วยก็ช่วยยาก,ถ้าเกิดพลาดพลั้งขึ้นมา คนช่วยกับคนถูกช่วย จะเดือดร้อนกันทั้งคู่??,แม่ลูกจันทร์, มองว่าทางแก้ปัญหาฟาร์มไก่ 1,700 ไร่ที่ปลอดภัยที่สุด คือปล่อยให้ไหลไปตามธรรมชาติ,เมื่อมีข่าวอื้อฉาวว่านักการเมืองพรรครัฐบาลครอบครองที่ดิน ส.ป.ก. และลํ้าเข้าไปในพื้นที่ป่าสงวนซึ่งเป็นเขตหวงห้าม,นายกฯ ,พล.อ.ประยุทธ์ จันทร์โอชา, ต้องเร่งรัดหน่วยงานที่เกี่ยวข้องไปตรวจสอบพิกัดพื้นที่ฟาร์มไก่ 1,700 ไร่ว่าเป็นพื้นที่ ส.ป.ก.? หรือพื้นที่ป่าสงวน? หรือพื้นที่อะไรกันแน่?,ถ้าผลตรวจสอบออกมาอย่างไร ก็ต้องดำเนินการตามกฎหมายให้เกิดความถูกต้อง,แม้เป็น ส.ส.พรรครัฐบาลก็ยกเว้นไม่ได้,ถ้าผลการตรวจสอบออกมาว่าฟาร์มไก่ของ ,ส.ส.ปารีณา, ไม่ได้อยู่ในเขต ส.ป.ก.และไม่ได้บุกรุกเขตป่าสงวนแห่งชาติ,ส.ส.ปารีณาก็ย่อมมีสิทธิครอบครองฟาร์มไก่ 1,700 ไร่ได้อย่างเท่ๆ,แต่ถ้าผลตรวจสอบพบว่าฟาร์มไก่เป็น,ที่ดิน ส.ป.ก., ก็ต้องตรวจสอบต่อไปว่า ,ส.ส.ปารีณา, มีคุณสมบัติที่จะได้รับจัดสรรที่ดิน ส.ป.ก.หรือไม่??,เพราะ ก.ม.ระบุว่า ผู้มีสิทธิทำกินในที่ดิน ส.ป.ก.ต้องเป็นเกษตรกรผู้มีฐานะยากไร้ ต้องไม่มีที่ดินทำกิน และต้องได้รับจัดสรรที่ดินไม่เกิน 50 ไร่,การที่ ,ส.ส.ปารีณา, ครอบครองที่ดิน ส.ป.ก.บานแห้วถึง 1,700 ไร่ จึงเป็นเรื่องผิดปกติแน่ๆ,แม่ลูกจันทร์, ชี้ว่าถ้าผลการตรวจสอบพิกัดฟาร์มไก่พบว่าแหลมเข้าไปในเขตป่าสงวน ,ส.ส.ปารีณา, ก็เข้าง่ามความผิดฐานบุกรุกป่าสงวนแห่งชาติ,ต้องยึดที่ดินคืนให้กรมป่าไม้ และอาจถูกดำเนินคดีความผิด พ.ร.บ.ป่าไม้เพิ่มเป็น 2 เด้ง,แม่ลูกจันทร์, กระชุ่น ,ร.อ.ธรรมนัส พรหมเผ่า, รมช.เกษตรฯ พรรคพลังประชารัฐ เร่งตรวจสอบพิกัดพื้นที่ฟาร์มไก่ 1,700 ไร่ เป็นพื้นที่ ส.ป.ก.หรือไม่??,ถ้าใช่,ร.อ.ธรรมนัส, ต้องยึดที่ 1,650 ไร่ไปจัดสรรให้พี่น้องเกษตรกรที่มีฐานะยากจน ได้ใช้ทำกินรายละ 50 ไร่,อ้ออย่าลืมเหลือให้ ส.ส.ปารีณาทำฟาร์มไก่ 50 ไร่,ฟาร์มไก่ 50 ไร่ ถือว่าใหญ่บ่ะเริ่มเทิ่ม,เก็บไข่ไก่ขายอย่างเดียว ก็รวยไม่รู้เรื่อง.,แม่ลูกจันทร์
ปัญหาชีวิตเจ้าของฟาร์มไก่ 1,700 ไร่ ผู้มีนามตามท้องเรื่องว่า น.ส.ปารีณา ไกรคุปต์ ส.ส.ราชบุรี พรรคพลังประชารัฐ ยังเป็นประเด็นที่สังคมสนใจและวิจารณ์
ปารีณา ไกรคุปต์,ฟาร์มไก่,ที่ดิน ส.ป.ก.,ส.ป.ก.,ส.ส.ราชบุรี,สำนักข่าวหัวเขียว,แม่ลูกจันทร์